Efter torsdag er det hårde vintervejr slut for en stund. Det melder DMI. - Snevejret holder op igen i løbet af formiddagen, og måske kommer der også lidt sol. Torsdag morgen skal vi igen forvente sne og kraftig blæst. Så trafikalt kan der blive problemer med snefygning og glatte veje, siger meteorolog Lars Henriksen, DMI. Men i løbet af torsdag stiger temperaturen til mellem 1 og 4 grader, og så får varmen forhåbentlig bugt med de sidste fleste rester af gammel is og sne på veje og cykelstier. - Det vinterlige vejr er slut for nu, men vinteren er jo langt fra slut, så det er for tidligt at sige, hvad der venter os, siger Lars Henriksen. Lørdag og søndag stiger temperaturerne en smule til mellem 2 og 5 grader. Solen kommer måske også frem kortvarigt. Dagen er tiltaget med 14 minutter.

Opsummering:
Vintervejret holder en pause fra torsdag.